33. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 974 της 25/30 Αυγ. 1951 Περί τοποθετήσεως των συζύγων των φονευθέντων αξιωματικών και οπλιτών και αναπήρων αξιωματικών και οπλιτών ως και αναπήρων Εκπαιδευτικών λειτουργών εις σχολεία της προτιμήσεώς των. Μετ’ εισήγησιν των Υπουργών Εθν. Παιδείας και Θρησκευμάτων και Εθν. Αμύνης και μετά σχετικήν συζήτησιν επί του ζητήματος της τοποθετήσεως των Σελ. 134(α) συζύγων των φονευθέντων αξιωματικών και οπλιτών και αναπήρων αξιωματικών και οπλιτών ως και αναπήρων εκπαιδευτικών λειτουργών εις σχολεία της προτιμήσεώς των, αποφασίζει: Όπως αι σύζυγοι των φονευθέντων Αξ/κών και οπλιτών και των Αναπήρων Αξιωματικών και οπλιτών των εχόντων αναπηρίαν υπερβαίνουσαν τα 25% αι υπηρετούσαι εις τα Σχολεία της Στοιχειώδους και Μέσης Εκπαιδεύσεως τοποθετούνται εις τον τόπον της προτιμήσεώς των κατά παρέκκλισιν των κειμένων Νόμων περί μεταθέσεως Εκπαιδευτικών Λειτουργών. Το αυτό ισχύει και δι’ αυτούς τούτους τους αναπήρους τους έχοντας την αυτήν αναπηρίαν. Η παρούσα δημοσιευθήτω δια της Εφημερίδος της Κυβερνήσεως θέλει δε κυρωθή Νομοθετικώς. Εκδόσαν προς τούτο την υπ’ αριθ. 974 παρούσαν πράξιν του. Εκυρώθη δια του άρθρ. 9 Ν.Δ. 2702/1953 ορίσαντος εν συνεχεία ότι «αποφάσεις των οικείων υπηρεσιακών Συμβουλίων εκδοθείσαι κατ’ εφαρμογήν της κυρουμένης πράξεως εκτελούνται και δημοσιεύονται εις την Εφημερίδα της Κυβερνήσεως». Εξεταστέα η ισχύς της ανωτέρω διατάξεως μετά τα άρθρ. 43 και 70 Ν.Δ. 651/1970 (ανωτ. σελ. 116,15 και 116,27) και το Β.Δ. 399/1971 (κατωτ. σελ. 180,101). 